**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2019 г., ПРОТОКОЛ № 9**

**ПО ТОЧКА ТРИНАДЕСЕТА**

**Предложение относно одобрение на кандидата, класиран на първо място в проведения конкурс за избор на управител и възлагане на управлението на МЦ „Д-р Т. Витанов“ ЕООД – гр. Трявна.**

**Вносител: Кметът на общината**

**Р Е Ш Е Н И Е № 132**

На основание чл. 21, ал. 1, т. 23, ал. 2 от ЗМСМА и във връзка с чл. 34, ал. 3 и чл. 35 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, Общински съвет – Трявна

**Р Е Ш И:**

1. Одобрява кандидата, класиран на първо място в проведения на 12.08.2019 г. конкурс за избор на управител и възлагане на управлението на МЦ „Д-р Теодоси Витанов“ ЕООД гр. Трявна – д-р Светла Иванова Брънекова за управител на МЦ „Д-р Теодоси Витанов“ ЕООД.

2. Възлага на Кмета на Община Трявна да сключи договор за възлагане на управлението на МЦ „Д-р Теодоси Витанов“ ЕООД с д-р Светла Иванова Брънекова в срока по чл. 35 Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна.

3. Допълва чл. 5, ал. 4 от Договор за възлагане на управлението на МЦ „Д-р Теодоси Витанов“ ЕООД гр. Трявна, гласуван с Решение № 55 от 24.04.2019 г. на Общински съвет – Трявна със следния текст: След текста „и без това да противоречи на работата му като управител на дружеството“ да се запише текста „както и да получава възнаграждението си за дейността по медицинската си специалност“.

Прието с 11 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**